**Tešedíkovská Desiatka a Športový Deň 2020**

**Obecná samospráva Tešedíkovo, starostka obce a Športový klub ŠK Tešedíkovo Vás srdečne pozývajú na bežecký pretek a športový deň.**

**Termín:**

29. 8. 2020 (sobota) o 16,30 hod. Detský beh od 15,30 hod.

**Miesto:**

Štart z areálu ŠK Tešedíkovo, ktorý sa nachádza hneď na začiatku obce Tešedíkovo zo smeru Šaľa a Diakovce. Ihneď za tabuľou obce je potrebné odbočiť z hlavnej cesty doprava.

**Povrch trate**: 30% tráva, lesík, 70% asfalt, po uliciach obce Tešedíkovo.

* Bežecký okruh bude označený farebnými šípkami na ceste.
* Pri uzáverách budú stáť dobrovoľníci v reflexných vestách, ktorí budú poučení o organizácii dopravy a budú usmerňovať vodičov.
* V priestore štartu a cieľa  bude k dispozícii zdravotná služba.

**Organizačné pokyny:**

* Účastníci si musia pri registrácií prečítať pravidlá pretekov, porozumieť im a súhlasiť s uvedenými podmienkami,
* Každý účastník dostane štartovné číslo s nevratným čipom, ktoré si vyzdvihne v deň štartu pretekov,
* Bežeckého preteku sa môžu zúčastniť len osoby, ktoré uhradia štartovné – online alebo na mieste,
* Bufet, WC, šatne, sprchy a občerstvenie sú zabezpečené,
* Súťaží sa podľa pravidiel atletiky, každý účastník súťaží na vlastnú zodpovednosť,
* Na základe nariadenia Európskeho parlamentu a Rady EU č. 2016/679 a Zákona č. 18/2018 o ochrane osobných údajov, účastník behu súhlasí so zverejnením fotografií z behu na Facebook-u a webe.

**Kategórie:**

**Detský beh:** 2 – 3r. 50 m, 4 - 5r. 200 m, 6 – 7r. 600 m, 8 – 10r. 900 m, 11 – 13r. 1,6 km, 14 – 15r. 3 km. Štartovné je zdarma, na všetky deti čaká v cieli medaila a poukaz na zmzrlinu☺

**Beh pre dospelých: 5 km a 10 km. Kategórie:**

**Ženy:** 16 - 39 r., 40 – 49 r., nad 50 r.

**Muži:** 16 - 39 r., 40 – 49 r., nad 50 r.

**Vyhodnotenie a ceny:** podľa jednotlivých kategórií krátko po dobehu. Ocenené budú prvé tri miesta v každej kategórii, ako aj najmladší a najstarší pretekár. Ocenení bude aj najlepší Tešedíkovčan – Tešedíkovčanka (miesto trvalého pobytu: Tešedíkovo) v kategórii 5 km a 10 km. Každý účastník behu získava pamätnú medailu.

**Pre absolútneho víťaza kategórie 10 km v kategórii mužov a takisto žien čaká víkendový wellness pobyt. Atraktívne ceny v tombole (vyhliadkový let helikoptérou, bicykel)**

**Štartovné:** Detský pretek zdarma, nad 60 rokov zdarma. Kategórie dospelých **– obyvatelia Tešedíkova 3 EUR (online aj na mieste), ostatní 7 EUR - online, 10 EUR - na mieste.** Štartovné uhraďte **do 27. 8. 2020** na účet: **SK84 0900 0000 0051 1651 2393.** Pri možnosti „Informácia pre príjemcu“: **uveďte vaše meno.** Štartovné sa nevracia, nie je možné ho preniesť na nasledujúci rok.

**Štartovný balíček zahŕňa** štartové číslo s čipom, meranie času čipom, občerstvenie v cieli, originálnu pamätnú medailu pre každého účastníka a lístok do tomboly.

**Registrácia a prezentácia:**
<https://registrace.sportsoft.cz/main.aspx?e=1670&lng=sk>

Online registrácia so zaplateným štartovného je možná **do 27. 8. 2020.**

Registrácia je možná aj na mieste – štadión ŠK Tešedíkovo, v deň pretekov 29.8. 2020 v čase od 14,00 do 16,00 h.

**Moderátor:** Roland Horváth

**Časomiera:** SportSoftTiming. – Dušan Richter, <https://www.sportsofttiming.sk/>

**Informácie:** Ing. Július Zilizi, tel: +421 907 298 984, e-mail: julius.zilizi@gmail.com

 Judita Jóšvaiová, tel: +421 907 734 300, e-mail: judita.josvaiova@gmail.com

**Facebook:** <https://www.facebook.com/tesedikovskadesiatka/>

**Upozornenia:** Preteky sa uskutočnia za každého počasia. Usporiadateľ nezodpovedá za škody spôsobené počas pretekov. Zdravotná služba bude zabezpečená. Každý pretekár štartuje na vlastnú zodpovednosť a je povinný rešpektovať vyhlášku o pravidlách cestnej premávky.

**PROGRAM**

13,00 – Mládežnícky futbalový zápas

14,30 - 15,30 Salsation so Sisou, Zumba so Zolim

14,00 - 16,00 Registrácia účastníkov na mieste

15,30 Detský beh

16,00 - Vyhodnotenie výsledkov - detský beh

16,15 – Rozcvička pred hlavným behom – Zilizi Lencse Erika

16,30 - Hlavný beh mužov, žien – Tešedíkovská Desiatka (beh 5 km a 10 km)

18,00 - 18,30 Vyhodnotenie výsledkov – hlavný beh

18,45 - Tombola

20,00 - 02,00 - Rozlúčka s letom – DJ Newik (RÁDIÓ1 Budapest & WORLD IS MINE RADIO SHOW), DJ Vargas

**Sprievodné programy:**

* Jazda na koníkoch na ranči **Mustang**, ktorý sa nachádza oproti futbalovému ihrisku v čase od 15,00 do 18,00 h. Takisto bude možnosť si zakúpiť na ranči ich miestne syrové špeciality.
* Pre deti – nafukovací hrad od 14,00 – 18,00, maľovanie na tvár, detské hry.
* Predajný stánok s občerstvením, trdelníky.